pythainlp/thai_wikipedia_clean_20230101 huggingface dataset:
แอนโทนี มิงเกลลาเกิดที่ไรด์ที่ไอล์ออฟไวท์ในอังกฤษ เป็นลูกของกลอเรียและเอ็ดเวิร์ดมิงเกลลาเจ้าของโรงงานไอศกรีม เอ็ดเวิร์ด มิงเกลลาเป็นชาวอิตาลี-สก็อตและกลอเรียมาจากเมืองลีดสทางเหนือของอังกฤษ ครอบครัวของกลอเรียแต่เดิมมาจากหมู่บ้านวาลโวริในบริเวณลาซิโอในประเทศอิตาลี มิงเกลลาเข้าโรงเรียนแกรมม่าร์แซนดาวน์และวิทยาลัยเซนต์จอห์น (พอร์ทสมัธ) มิงเกลลาจบปริญญาตรีและโทที่มหาวิทยาลัยฮัล แต่ละทิ้งการเขียนดุษฎีนิพนธ์สำหรับปริญญาเอก
งานชิ้นแรกที่สร้างเป็นงานละครเวทีที่แปลงมาจากหนังสือ "Mobius the Stripper" โดยเกเบรียล โจซิโพวิซิ เมื่อปี ค.ศ. 1975 แต่งานชิ้นที่ทำให้มิงเกลลาเป็นที่รู้จักเป็นครั้งแรกในฐานะผู้สร้างคืองานที่สร้างจากนวนิยายเรื่อง "Whale Music" โดยนักประพันธ์ชาวแคนาดา พอล ควอร์ริงตัน งานชิ้นแรกในฐานะผู้กำกับเป็นงานสองชิ้นที่สร้างจากบทละครของซามูเอล เบคเคทท์ เรื่อง "Play" และ "Happy Days" ระหว่างคริสต์ทศศวรรษ 1980 มิงเกลลาสร้างละครสำหรับโทรทัศน์เริ่มด้วยรายการต่อเนื่อง "Magpie" ก่อนที่จะมาเป็นผู้แก้บทละครดรามาต่อเนื่องสำหรับเด็กเรื่อง "Grange Hill" ให้แก่บีบีซี และต่อมาเขียนเรื่อง "The Storyteller" ซึ่งเป็นรายการต่อเนื่องของจิม เฮ็นสันนักเล่นหุ่นผู้มีชื่อเสียงของสหรัฐอเมริกา นอกจากนั้นมิงเกลลาเขียนบางเอพิโซดให้กับ "Inspector Morse" สำหรับ ไอทีวี ละครเรื่อง "Made in Bangkok" ที่แสดงที่โรงละครเวสท์เอ็นด์เมื่อปี ค.ศ. 1986 ได้รับความสำเร็จในวงการ
งานกำกับเรื่อง "Truly, Madly, Deeply" สร้างเมื่อปี ค.ศ. 1990 สร้างสำหรับรายการชุด "Screen Two" ของบีบีซีเป็นงานที่สร้างดีเด่นจนสามารถจำหน่ายเป็นภาพยนตร์โดยทั่วไป ในการสร้างภาพยนตร์เรื่องนี้มิงเกลลาต้องบอกเลิกงานเขียนเอพิโซดให้กับ “นักสืบมอร์ส” ซึ่งขณะนั้นมิงเกลลาคิดว่าจะเป็นงานที่ทำให้ได้รับการประชาสัมพันธ์มากกว่า
ในปี ค.ศ. 1996 มิงเกลลาได้รับรางวัลออสการ์ในฐานะผู้กำกับการแสดงดีเด่นประจำปีสำหรับภาพยนตร์เรื่อง "The English Patient" ซึ่งมิงเกลลาแปลงมาจากนวนิยายชื่อเดียวกันที่ได้รับรางวัลแมนบุคเคอร์ไพรซ์สำหรับหนังสือดีเด่นประจำปี ที่เขียนโดยไมเคิล ออนดัทเจ (Michael Ondaatje) นักเขียนชาวศรีลังกา-คานาดา ในปี ค.ศ. 1999 มิงเกลลาได้รับการเสนอชื่อสำหรับรางวัลผู้แปลงบทภาพยนตร์ดีเด่นของรางวัลออสการ์ในเรื่อง "The Talented Mr. Ripley" จากนวนิยายที่เขียนโดยแพทริเชีย ไฮสมิธ (Patricia Highsmith)
มิงเกลลาเพิ่งสร้างภาพยนตร์สำหรับโทรทัศน์บีบีซึเรื่อง "The No. 1 Ladies Detective Agency" จากนวนิยายที่เขียนโดย อเล็กซานเดอร์ แม็คคอล สมิธ โดยมีจิล สก็อตต์แสดงเป็นเพรชเชียส รามทสเว ซึ่งจะออกอากาศภายในอาทิตย์เดึยวกับที่มิงเกลลาเสียชืวิต
มิงเกลลาสนับสนุนภาพยนตร์เรื่อง "I Know I'm Not Alone" ที่สร้างโดยนักดนตรีไมเคิล แฟรนติ (Michael Franti) เกึ่ยวกับการเดินทางเพื่อไปแสวงหาสันติภาพที่ประเทศอิรัก, ดินแดนปาเลสไตน์ และ ประเทศอิสราเอล
ในปี ค.ศ. 2005 มิงเกลลากำกับภาพยนตร์สั้นสำหรับการประชุมพรรคการเมืองประจำปีของพรรคแรงงาน ที่แสดงความร่วมมือในการทำงานระหว่างโทนี แบลร์ และ กอร์ดอน บราวน์ แต่ถูกกล่าวหาว่าเป็นภาพพจน์ที่ผิดความจริงโดยปีเตอร์ คอลเล็ทท์จิตแพทย์จากมหาวิทยาลัยออกซฟอร์ด ผู้กล่าวว่า “ถ้าคุณพูดกับผม, พบจะแสดงความสนใจเต็มที่ในเมื่อคุณมีตำแหน่งเหนือกว่าผมหรือผมชื่นชมคุณ ในภาพยนตร์การเมืองสั้น(ของมิงเกลลา) ทั้งสองคนมองตากันราวกับคนรัก ซึ่งผิดความจริงโดยสิ้นเชิง”
มิงเกลลากำกับละครโอเปร่าเป็นครั้งแรกในเรื่อง “มาดามบัตเตอร์ฟลาย” โดย จาโกโม ปุชชีนี ที่แสดงครั้งแรกที่โรงละครโอเปร่าแห่งชาติอังกฤษที่ลอนดอนเมื่อปี ค.ศ. 2005, ที่โรงละครโอเปร่าและบัลเล่ต์แห่งชาติลิธูเอเนียที่วิเนียสในเดือนมีนาคม ค.ศ. 2006 และที่เมโทรโปลิตันโอเปร่าที่นครนิวยอร์กในเดือนกันยายนปีเดียวกัน ไอล์ออฟไวท์ตั้งชื่อโรงละครแอนโทนี มิงเกลลาเพื่อเป็นเกียรติแก่มิงเกลลา นอกจากนั้นมิงเกลลายังปรากฏตัวในภาพยนตร์เรื่อง "Atonement" โดยแสดงเป็นพิธีกรโทรทัศน์ผู้สัมภาษณ์นักประพันธ์ผู้เป็นตัวละครสำคัญในภาพยนตร์
มิงเกลลาแต่งงานกับชาวอังกฤษเกิดที่ฮ่องกง คาโรลิน เชานักนาฏกรรมวิธี (choreographer) ลูกชายแม็กซ์ มิงเกลลาเป็นนักแสดง ลูกสาวฮันนาห์เป็นผู้ช่วยการกำกับในภาพยนตร์เรื่อง “มิสเตอร์ริพลีย์ผู้สามารถ” โดมินิคน้องชายของมิงเกลลาก็เป็นนักเขียนบทละครผู้มีชื่อเสียง เอดานาน้องสาวปัจจุบันทำงานเกี่ยวกับมหกรรมแจ๊สที่ไอล์ออฟไวท์ ดันเตหลานเป็นผู้ร่วมในรายการต่อเนื่องชุด “เด็กอัจฉริยะ” ของช่องสี่
มิงเกลลาเสียชีวิตเมื่อวันที่ 18 มีนาคม ค.ศ. 2008 จากการที่เลือดไหลไม่หยุดที่โรงพยาบาลชาริงครอสในกรุงลอนดอนหลังจากการผ่าตัดอาทิตย์ก่อนหน้านั้นเพื่อเอามะเร็งทอนซิลและคอออกภาพยนตร์ที่ออกฉายในปี พ.ศ. 2533
มหาวิทยาลัยดุ๊ก
มหาวิทยาลัยดุ๊ก  เป็นมหาวิทยาลัยเอกชนในสหรัฐอเมริกา ตั้งอยู่ที่เมืองเดอแรม ในรัฐนอร์ทแคโรไลนา ก่อตั้งเมื่อปี ค.ศ. 1838 ที่เมืองไทรนิทีภายใต้ชื่อ Brown's Schoolhouse และได้ย้ายมายังเมืองเดอแรมในปี ค.ศ. 1892 และเปลี่ยนชื่อเป็นมหาวิทยาลัยดุ๊ก เพราะได้รับการบริจาคเงินจากราชายาสูบ เจมส์ บูแคนัน ดุ๊ก ปัจจุบันมีนักศึกษาระดับปริญญาตรี 6,578 คน (ค.ศ.2010) และมีพื้นที่ภายในมหาวิทยาลัยจำนวน 8,709 เอเคอร์ ใช้ระบบเทอมการศึกษาตามรูปแบบปฏิทินการศึกษา มหาวิทยาลัยดุ๊กจัดอยู่ในอันดับที่ 9 ของการจัดอันดับมหาวิทยาลัยที่ดีที่สุดประจำปีค.ศ.2011 มหาวิทยาลัยดุ๊กมีชื่อเสียงในด้านวิชาการหลายด้าน ซึ่งในปี 2551 ทางนิตยสารยูเอสนิวส์จัดอันดับมหาวิทยาลัยในส่วนระดับปริญญาตรีเป็นอันดับ 8 ของประเทศ ซึ่งนอกจากนี้ยังมีชื่อเสียงมากในด้านกีฬา โดยได้แข่งขันในลีกแอตแลนติกโคสต์คอนเฟอเรนซ์ ซึ่งได้ชนะเลิศบาสเกตบอลระดับมหาวิทยาลัยทั่วประเทศ 4 ครั้ง
ประวัติมหาวิทยาลัยและเจมส์ บูแคนัน ดุ๊ก.
ในปีค.ศ. 1838 มหาวิทยาลัยดุ๊กได้เริ่มต้นขึ้นภายใต้ชื่อ Brown's Schoolhouse และถูกเปลี่ยนชื่อเป็น วิทยาลัยไทรนิที ในปีค.ศ. 1859
ใน ปี.ค.ศ. 1881เจมส์ บอนแสค (James Bonsack) สามารถประดิษฐ์เครื่องมวนใบยาด้วยกระดาษอัตโนมัติ บอนแสคได้ผลิตใบยาที่ห่อด้วยกระดาษออกมาอย่างรวดเร็วและมากมาย โดยเรียกผลิตภัณฑ์นี้ว่าซิกาแรต (บุหรี่) แต่ปัญหาเริ่มขึ้นเมื่อบอนแสคไม่ทราบว่าจะเอาบุหรี่ที่ผลิตออกมานี้ไปขายให้ใครจึงตัดสินใจนำเครื่องจักรไปขายต่อให้ เจมส์ บูแคนัน ดุ๊ก (James Buchanan Duke) ที่เมืองเดอแรม (Durham) รัฐนอร์ทแคโรไลนา ด้วยประสิทธิภาพของเครื่องมวนใบยาอัตโนมัติ ดุ๊ก ได้ตั้งบริษัทผลิตใบยาใหญ่โตขึ้นที่รัฐนิวยอร์ก ใช้วิธีการโฆษณาเจาะตลาดอย่างเต็มที่ โดยเฉพาะตลาดต่างประเทศ ในเวลาไม่นานบุหรี่ก็เป็นที่นิยมกันอย่างแพร่หลายส่งผลให้บริษัทของเขากลายเป็นบริษัทยักษ์ใหญ่ในประเทศสหรัฐอเมริกา เมื่อดุ๊กร่ำรวยอย่างมหาศาลเขาจึงตัดสินใจสร้างมูลนิธิ The Duke Endowment ขึ้นเพื่อช่วยเหลือสังคม และเงินบริจาคก้อนหนึ่งได้ถูกจัดเก็บไว้เพื่อช่วยเหลือวิทยาลัยไทรนิทีในเมื่องบ้านเกิดของเขา เพื่อเป็นเกียรติให้แก่ตระกูลดุ๊ก วิลเลียม ฟิวส์ เพรสตัน อาจาร์ใหญ่ของวิทยาลัยไทรนิทีในเวลานั้นได้เปลี่ยนชื่อวิทยาลัยไทรนิทีเป็นมหาวิทยาลัยดุ๊ก
ชื่อเสียงทางด้านวิชาการ.
มหาวิทยาลัยดุ๊กประกอบด้วยคณะและวิทยาลัยจำนวน 10 แห่ง ให้บริการแก่นักศึกษาทั้งระดับปริญญาตรีและปริญญาโท หลักสูตรระดับบัณฑิตศึกษาที่มีชื่อเสียง ได้แก่ Fuqua School of Business, Pratt School of Engineering, School of Law, School of Medicine, Sanford School of Public Policy และ School of Nursing นอกจากนี้มหาวิทยาลัยดุ๊กยังมีหลักสูตรระดับบัณฑิตศึกษาที่มีชื่อเสียงเป็นที่ยอมรับอย่างสูง คือ Divinity School และ Nicholas School of the Environment
ชื่อเสียงทางด้านกีฬา.
มหาวิทยาลัยยังมีชื่อเสียงมากในด้านกีฬา โดยได้แข่งขันในลีกแอตแลนติกโคสต์คอนเฟอเรนซ์ ทีมกีฬาของมหาวิทยาลัยดุ๊กชื่อ Duke Blue Devils ยังคงประเพณีการแข่งขันกีฬาระหว่างมหาวิทยาลัยระหว่างมหาวิทยาลัยดุ๊ก และ มหาวิทยาลัยนอร์ทแคโรไลนา แชเปิลฮิลล์ ซึ่งเป็นที่ทราบดีว่ามีนักกีฬาบาสเก็ตบอลที่มีชื่อเสียงเข้าร่วมการแข่งขัน เสมอ มหาวิทยาลัยดุ๊กเป็น 1 ใน 5 ของมหาวิทยาลัยที่ประสบความสำเร็จสูงสุดในการแข่งขันบาสเก็ตบอลภายในประเทศ
ชีซี
ชีซี  หรือตันฮก  ได้รับฉายาจากยาขอบว่าเป็น "ผู้เผ่นผงาดเหนือเมฆ" มีชื่อรองว่า เหวียนจื่อ เป็นชาวเมืองเองจิ๋ว มณฑลเหอหนาน เมื่อเยาว์วัยร่ำเรียนวิชากระบี่ เติบใหญ่ขึ้นมาได้ศึกษาศิลปศาสตร์ ยุทธศาสตร์ต่าง ๆ จนชำนาญ โดยเป็นศิษย์ของสุมาเต็กโชได้ร่วมสำนักเดียวกับขงเบ้ง และบังทอง เมื่อยามว่างมักจะถกเถียง หารือกับขงเบ้งเสมอ ๆ ต่อมาเมื่อเกิดกลียุค ชีซีได้ฆ่าขุนนางชั่วผู้หนึ่งตาย จึงหลบหนีมาและปลอมชื่อว่าตันฮก
ชีซี ชื่อรอง เหวียนจื่อ ชาวเมืองอิ่งชวน ชอบเรียนเพลงดาบเพลงกระบี่ มีปณิธานสูงส่ง รักเพื่อนฝูง เป็นเพื่อนสนิทกับเมิ่งกงเวย (เบงคงอุย) สมัยอยู่อิ่งชวน
สมัยที่อยู่อิ่งชวน ชีซีเคยฆ่าคนเพื่อแก้แค้นแทนเพื่อนที่ถูกอธรรม ถูกทางการตามจับ จึงสยายผม เอาดินขาวทาหน้า แกล้งเป็นคนบ้าวิกลจริต
ต่อมาถูกเจ้าหน้าที่ทางการจับตัวได้ เอาตัวไปตะเวณรอบเมืองถามว่ามีใครรู้จักชายผู้นี้หรือไม่ ก็ไม่มีใครยอมรับ
พวกเพื่อนๆพอรู้ว่าชีซีถูกจับตัว จึงพากันไปปล้นเอาตัวชีซีออกมาได้ ชีซีจึงตั้งปณิธานว่าจะเลิกทำตัวเหลวไหล จะเปลี่ยนวิถีชีวิตเดิม ลี้ภัยไปที่ซงหยง (เซียงหยาง) หันมาศึกษาเล่าเรียนกับสุมาเต๊กโช ได้พบกับเมิ่งกงเวยอีกครั้ง และได้รู้จักกับจูกัดเหลียง ซุยเป๋ง โจ๊ะก๋งหวน คบหาสมาคม แลกเปลี่ยนความรู้ ถกปัญหาสถานการณ์การเมืองด้วยกัน
ชีซีปรารถนาจะหานายดีเพื่ออยู่ด้วย จึงไปหาเล่าเปียว เจ้าเมืองเกงจิ๋ว เจรจาแล้วพบว่า เป็นคนไม่ได้เรื่อง จึงไม่อยู่ด้วย ครั้นเมื่อ เล่าปี่หนีภัยชัวมอที่คิดร้ายจากเมืองเกงจิ๋วมา เล่าปี่ได้พบกับสุมาเต็กโช สุมาเต็กโชแนะนำให้เล่าปี่หาที่ปรึกษาที่ดี เพื่อที่จะได้ใช้งานได้ และแนะนำเล่าปี่ถึง 2 ปราชญ์ที่จะสยบแผ่นดินได้ว่า คือ ฮกหลง (มังกรซ่อน - ขงเบ้ง) ฮองซู (หงส์ดรุณ - บังทอง) ได้คนใดคนหนึ่งมาแผ่นดินก็จะสงบ
เมื่อเล่าปี่ออกมา ได้พบกับชีซีที่แสร้งทำเป็นคนพเนจรร้องเพลงที่มีความหมายถึงตนเอง เล่าปี่จึงได้สนทนาด้วย ชีซีคิดลองใจเล่าปี่ โดยกล่าวว่า ม้าที่เล่าปี่ขี่นั้นชื่อ ม้าเต๊กเลา เป็นม้าอัปมงคล นำโชคร้ายสู่เจ้าของ ทางแก้ก็คือ เกลียดชังผู้ใด ก็ยกม้าตัวนี้ให้แก่ผู้นั้น ความโชคร้ายก็จะหมดไป เล่าปี่ตำหนิชีซี ชีซีจึงแจ้งว่า เป็นเพียงการลองใจ ชีซีจึงได้มาอยู่กับเล่าปี่
ต่อมา โจโฉส่งโจหยินยกทัพใหญ่มา โจหยินได้ใช้ค่ายกล "แปดประตู กุญแจทอง" ชีซีแนะให้จูล่งเข้าค่ายกลนี้ทางทิศอาคเนย์ผ่านไปยังทิศประจิม ค่ายกลนี้ก็แตกโดยง่ายดาย เมื่อโจหยินแตกทัพพ่ายไป ก็ได้ให้จูล่งและกวนอูยึดเมืองต่าง ๆ ไม่ให้โจหยินเข้าเมือง
โจโฉคิดสงสัยว่า ใครเป็นผู้ให้คำปรึกษาเล่าปี่ เทียหยก ที่ปรึกษาของโจโฉจึงกล่าวว่า บุคคลผู้นี้คือ ชีซี และออกอุบายเพื่อให้ชีซีมาอยู่กับโจโฉ โดยการปลอมลายมือแม่ของชีซีซึ่งอยู่ในฮูโต๋ ซึ่งเป็นเมืองของโจโฉ ว่าถูกจับกุมตัว ให้ชีซีรีบเข้ามาหา ชีซีมีเพียงตนกับแม่ตามลำพัง เมื่อรู้ข่าวจึงรีบรุดไปหาที่ฮูโต๋ เล่าปี่เศร้าโศกเสียใจมากต่อการจากไปของชีซี ชีซีเมื่อขี่ม้าจากไป ก็ชักม้ากลับมา เพื่อแนะนำที่ปรึกษาคนใหม่แก่เล่าปี่ คือ ขงเบ้ง ผู้เร้นกายอยู่ที่เชิงเขาโงลังกั๋ง และเมื่อชีซีจากไปก็ยังไปหาขงเบ้งเพื่อบอกกล่าวเรื่องนี้อีก
เมื่อไปถึงฮูโต๋ และได้พบแม่ เมื่อรู้ความจริงว่าเป็นเพียงอุบาย แม่ของชีซีตำหนิลูกชายอย่างหนักว่า ท่องโลกมาก็มาก ไฉนจึงโง่นัก ด้วยแม่ของชีซีใจรักความเป็นธรรม รังเกียจพฤติกรรมของโจโฉยิ่งนัก ต่อมาไม่นาน นางก็ผูกคอตาย ชีซีเศร้าเสียใจมากและตั้งปณิธานไว้ว่า จะไม่ให้คำปรึกษาแก่โจโฉเป็นอันขาด
สุมาเต็กโช เมื่อรู้ว่าชีซีมาอยู่กับเล่าปี่ จึงมาหา เมื่อรู้ว่าชีซีไปหาแม่ จึงกล่าวว่า นี่เป็นเพียงอุบาย และกล่าวว่า "ถ้าชีซีไม่ไปนี่สิ แม่เขาถึงไม่ตาย แต่ถ้าไปแม่เขาต้องตายแน่ๆ" เพราะโจโฉจะไม่กล้าทำอันตรายแม่ของชีซีเป็นอันขาด และกล่าวว่า ชีซีแม้จะได้นายดีแต่ก็ยังไม่ถึงเวลา
ต่อมา ชีซีได้พบกับเล่าปี่อีก เมื่อโจโฉให้มาเกลี้ยกล่อมเล่าปี่ให้ยอมแพ้แก่โจโฉ เมื่อโจโฉยกทัพลงใต้หมายบุกยึดเกงจิ๋ว ชีซีไม่ยอมเกลี้ยกล่อม ซ้ำยังบอกแผนการของโจโฉให้แก่ฝ่ายเล่าปี่อีก ในคราวศึกเซ็กเพ็ก ชีซีเป็นเพียงผู้เดียวที่รู้ว่า แผนห่วงโซ่สัมพันธ์ ของบังทอง เป็นแผนการเผาทัพเรือของโจโฉ ชีซีไปพบกับบังทองพร้อมแย้มกรายว่า ตนรู้อุบายของบังทอง แต่เกรงว่าอาจจะเอาชีวิตไม่รอดจากเพลิงไหม้ครั้งนี้ ขอให้บังทองให้คำแนะนำด้วย บังทองจึงแนะนำให้ชีซีปล่อยข่าวว่า ม้าเท้งแห่งเสเหลียงเป็นกบฏ โจโฉก็จะห่วงหน้าพะวงหลัง ท่านก็ขอเสนอตัวกลับไปรักษาเมืองฮูโต๋ แค่นี้ก็จะปลอดภัยแล้ว ชีซีก็ได้ปฏิบัติตามนี้ ซึ่งบทบาทในสามก๊กของชีซีก็มีเพียงเท่านี้
จูด ลอว์
มังกรหยก 2
ราชอาณาจักรซิซิลีทั้งสอง
ราชอาณาจักรซิซิลีทั้งสอง  เป็นชื่อใหม่ที่สมเด็จพระเจ้าเฟอร์ดินานด์ที่ 1 แห่งราชอาณาจักรซิซิลีทั้งสอง หรือสมเด็จพระเจ้าเฟอร์ดินานด์ที่ 4 แห่งเนเปิลส์แห่งราชวงศ์บูร์บงทรงพระราชทานให้แก่บริเวณทางใต้ของอิตาลีและซิซิลีหลังจากสมัยนโปเลียนและการฟื้นฟูอำนาจเมื่อปี ค.ศ. 1816 ที่มีเมืองหลวงอยู่ที่เนเปิลส์
ก่อนที่ฝรั่งเศสจะรุกรานในสมัยนโปเลียนราชวงศ์บูร์บงปกครองอยู่ในบริเวณนี้ซึ่งขณะนั้นแบ่งเป็นสองราชอาณาจักร: ราชอาณาจักรเนเปิลส์และราชอาณาจักรซิซิลี พระเจ้าชาลส์ที่ 7 ทรงขึ้นครองราชย์เป็นสมเด็จพระเจ้าชาลส์ที่ 3 แห่งสเปน เมื่อวันที่ 10 สิงหาคม ค.ศ. 1759 มาตรา 2 ของสนธิสัญญาเนเปิลส์ลงนามเมื่อวันที่ 3 ตุลาคม ค.ศ. 1759 กำหนดให้ทรงตั้งพระราชโอรสองค์ที่สาม เจ้าชายดอนเฟอร์ดินานโด (ที่ทรงตั้งราชโอรสองค์ที่ 4 เพราะต้องยกเว้นราชโอรสองค์แรกเจ้าชายฟิลลิปดยุคแห่งคาลาเบรียผู้ทรงเป็นปัญญาอ่อน) ขึ้นเป็นพระเจ้าแผ่นดินแห่งราชอาณาจักรซิซิลีทั้งสอง
พระเจ้าแผ่นดินองค์ใหม่ทรงได้รับมงกุฏซิซิลีทั้งสองในพระนามพระเจ้าเฟอร์ดินานด์ที่ 4 แห่งราชอาณาจักรเนเปิลส์และพระเจ้าเฟอร์ดินานด์ที่ 3 แห่งราชอาณาจักรซิซิลีตามกำหนดของกฎการสืบราชบัลลังก์ (Pragmatic Decree) ของวันที่ 6 ตุลาคม ค.ศ. 1759 ซึ่งกำหนดว่าผู้สืบราชวงศ์จะไปทางพระราชโอรสของพระเจ้าเฟอร์ดินานด์ และถ้าไม่มีพระราชโอรสก็จะไปทางพระอนุชา นอกจากว่ากษัตริย์แห่งสเปนจะรวมกับราชอาณาจักรซิซิลีทั้งสอง ซึ่งถ้าเกิดขึ้นก็จะตกไปเป็นของพระราชโอรส, พระราชนัดดา หรือ great-grandson ของผู้ครองสองนคร
ถ้าสายของสมเด็จพระเจ้าชาลส์ที่ 3 แห่งสเปนสิ้นสุดลง มงกุฏราชบัลลังก์ซิซิลีทั้งสองก็จะตกไปเป็นของพระญาติสตรีที่ใกล้ที่สุดกับพระเจ้าแผ่นดินองค์ก่อน หลังจากเปลี่ยนชื่อราชอาณาจักรเป็นราชอาณาจักรซิซิลีทั้งสองแล้วเจ้าชายเฟอร์ดินานด์ก็ทรงเป็นที่รู้จักกันในพระนามว่าสมเด็จพระเจ้าเฟอร์ดินานด์ที่ 1 แห่งราชอาณาจักรซิซิลีทั้งสอง
ชื่อ “ซิซิลีทั้งสอง” มาจากการแยกอาณาจักรซิซิลีในปี ค.ศ. 1282 แม้ว่าจะปกครองอย่างเป็นอาณาจักรเดียวมาร่วมร้อยห้าสิบปี เกาะซิซิลีและแผ่นดินใหญ่แยกตัวจากกันเมื่อ Sicilian Vespers แข็งตัวและขับการปกครองของเนเปิลส์ออกจากซิซิลีและยอมรับกษัตริย์จากอารากอนแทนที่
ราชอาณาจักรเนเปิลส์ฝรั่งเศสปกครองบริเวณเนเปิลส์แต่ยังใช้เรียกตนเองว่าราชอาณาจักรซิซิลีเพื่อแสดงว่ายังเป็นเจ้าของซิซิลีอยู่ ฉะนั้นบริเวณเนเปิลส์จึงเป็นที่รู้จักกันในนาม “ราชอาณาจักรซิซิลีทางฝั่งแหลมฟาโร” ตามประภาคารตรงปลายแหลมทางด้านช่องแคบเมสสินา แม้ว่าราชอาณาจักรซิซิลีมิได้ใช้ชื่อเรียกตนเองว่า “ราชอาณาจักรซิซิลี” มาตั้งแต่สัญญาสงบศึกคาลตาเบลลอตตาในปี ค.ศ. 1302 แต่ใช้ชื่อตรีนาเกรียแทนที่
อาณาจักรทั้งสองมิได้เป็นอิสระภายใต้การปกครองของตนเองจนกระทั่งปี ค.ศ. 1735 ภายใต้การนำของสมเด็จพระเจ้าชาลส์ที่ 3 แห่งสเปน และมิได้รวมเป็นอาณาจักรเดียวกันจนกระทั่งปี ค.ศ. 1815 ตามการประชุมใหญ่แห่งเวียนนา (Congress of Vienna)
ระหว่างปี ค.ศ. 1816 ถึงปี ค.ศ. 1848 เกิดการปฏิวัติต่อต้านการปกครองของราชวงศ์บูร์บงถึงสามครั้งในอิตาลีรวมทั้งการปฏิวัติเพื่ออิสรภาพของซิซิลี ปี ค.ศ. 1848 เมื่อซิซิลีเป็นอิสระจากการปกครองของราชวงศ์บูร์บงเป็นเวลา 16 เดือน
พระเจ้าแผ่นดินของราชอาณาจักรซิซิลีทั้งสอง ค.ศ. (1816–1861).
ในปี ค.ศ. 1860–1861 ราชอาณาจักรซิซิลีทั้งสองสูญเสียอิสรภาพต่อราชอาณาจักรซาร์ดิเนีย ตำแหน่งอาณาจักรซิซิลีทั้งสองจึงสิ้นสุดลง แต่ก็ยังมีการอ้างสิทธิโดยประมุขของราชวงศ์บูร์บง-ซิซิลี
บุคคลอื่นๆ ในราชวงศ์ซิซิลีทั้งสอง:
ราชวงศ์บูร์บง-ซิซิลีทั้งสองนอกบัลลังก์.
ราชวงศ์บางราชวงศ์ยังมีสัมพันธไมตรีกับราชวงศ์บูร์บง-ซิซิลีทั้งสองนอกบัลลังก์รวมทั้งสมเด็จพระจักรพรรดิฟรานซ์ โจเซฟที่ 1 แห่งออสเตรีย, พระเจ้าแผ่นดินแห่งบาวาเรีย, วืร์ทเต็มเบิร์ก และฮาโนเวอร์, พระราชินีแห่งสเปน สมเด็จพระเจ้าซาร์อเล็กซานเดอร์ที่ 2 แห่งรัสเซีย และ พระสันตะปาปา
ราชอาณาจักรสองซิชิลี
ราชวงศ์ทู ซิชิลีส์
ราชวงศ์ทูซิชิลีส์
เจ้าหญิงมาเรีย เทเรซ่าแห่งทูซิชิลีส์
ราชอาณาจักรแซ็กซ์-โคบูร์กและโกธา
รายพระนามจักรพรรดิราชวงศ์หมิง
ราชวงศ์หมิงปกครองประเทศจีนตั้งแต่ พ.ศ. 1911 จนถึง พ.ศ. 2187 (ค.ศ. 1368 - 1644) ปกครองเป็นระยะเวลา 276 ปี สืบทอดจากจักรพรรดิราชวงศ์หยวนซึ่งเป็นชาวมองโกล
รายพระนามจักรพรรดิราชวงศ์หมิง.
แคว้นบราเด็นเบิร์ก
สุชัย เจริญรัตนกุล
ศาสตราจารย์ นายแพทย์ สุชัย เจริญรัตนกุล ศาสตราจารย์ภาควิชาอายุรศาสตร์ คณะแพทยศาสตร์ศิริราชพยาบาล มหาวิทยาลัยมหิดล อดีตรองนายกรัฐมนตรี และอดีตรัฐมนตรีว่าการกระทรวงสาธารณสุข ในรัฐบาลยุคพันตำรวจโท ทักษิณ ชินวัตร
นพ.สุชัย เจริญรัตนกุล จบการศึกษาชั้นมัธยมศึกษาปีที่ 3 จากโรงเรียนอัสสัมชัญศรีราชา เมื่อ พ.ศ. 2514 จากนั้นใน พ.ศ. 2516 จึงสำเร็จการศึกษาชั้นมัธยมศึกษาปีที่ 5 จากโรงเรียนเตรียมอุดมศึกษา (พญาไท) นพ. สุชัย สำเร็จการศึกษาแพทยศาสตรบัณฑิต จากคณะแพทยศาสตร์ โรงพยาบาลรามาธิบดี มหาวิทยาลัยมหิดล เมื่อ พ.ศ. 2522 จากนั้นในปี พ.ศ. 2523-2528 ได้ไปศึกษาเป็นแพทย์ผู้เชี่ยวชาญเฉพาะทางที่ Newcastle University ประเทศอังกฤษ และ University of Edinburgh ประเทศสก๊อตแลนด์ รวมทั้งมีประสบการณ์เป็นแพทย์ประจำโรงพยาบาลที่มีชื่อเสียงของสหราชอาณาจักรรวม 5 ปี ได้รับวุฒิบัตรผู้เชี่ยวชาญด้านอายุรศาสตร์ M.R.C.P(UK) จาก Royal College of Physicians of London,Edinburgh,Glasgow เมื่อ พ.ศ. 2527 ได้รับวุฒิบัตร F.R.C.P(Edin) จาก Royal College of Physicians of Edinburgh เมื่อ พ.ศ. 2537 และได้รับวุฒิบัตร F.R.C.P(Lond) จาก Royal College of Physicians of London เมื่อ พ.ศ. 2538 สำเร็จการศึกษาหลักสูตรวิทยาลัยป้องกันราชอาณาจักร (ว.ป.อ. รุ่นที่ 47) เมื่อ พ.ศ. 2547
นพ.สุชัย เจริญรัตนกุล เข้ารับราชการเป็นอาจารย์สาขาวิชาโรคระบบการหายใจ ภาควิชาอายุรศาสตร์ คณะแพทยศาสตร์ศิริราชพยาบาล เมื่อ พ.ศ. 2528 เป็นผู้ช่วยศาสตราจารย์ เมื่อ พ.ศ. 2530 เป็นรองศาสตราจารย์ เมื่อ พ.ศ. 2533 และเมื่ออายุ 41 ปี จึงได้เป็นศาสตราจารย์ เมื่อ พ.ศ. 2539 ศาสตราจารย์นายแพทย์สุชัย เจริญรัตนกุล เป็นแพทย์ผู้เชี่ยวชาญด้านโรคปอดชั้นแนวหน้าของประเทศและในภูมิภาคเอเชียแปซิฟิค ได้รับเชิญเป็นประธานและผู้บรรยายการสัมมนาทางวิชาการโรคปอดนานาชาติในภาคพื้นยุโรปและสหรัฐอเมริกามาไม่ต่ากว่า 50 ครั้ง เขียนบทความวิชาการและงานวิจัยด้านโรคระบบการหายใจมากกว่า 100 เรื่องและมีหลายเรื่องนำไปตีพิพิมพ์ในวารสารสำคัญๆของต่างประเทศ อาทิ Thorax, European Journal of Respiratory Diseases และ CHEST เป็นบรรณาธิการและร่วมเขียนตำราภาษาไทยและภาษาอังกฤษประมาณ 10 เล่ม รวม 20 บท อาทิ Om P.Sharma,ed.,Textbook of Respiratory Diseases ( New York : Marcel Dekker,1991 ) , Peter O. Davies,ed.,Clinical Tuberculosis ( London : Chapman &amp; Hall Medical,1998 ) , Peter O.Davies, ed., Case History in Chest Diseases ( London : Chapman &amp; Hall Medical, 1999 ).
เคยดำรงตำแหน่งผู้ช่วยผู้อำนวยการโรงพยาบาลศิริราช เมื่อ พ.ศ. 2532-2535 เป็นผู้อำนวยการโรงพยาบาลปอดกรุงเทพ เมื่อ พ.ศ. 2544-2547 เป็นนายกสมาคมอุรเวชช์แห่งประเทศไทยในพระบรมราชูปถัมภ์ เมื่อ พ.ศ. 2547–2549 และเป็นประธานมูลนิธิโรคหืดแห่งประเทศไทย เมื่อ พ.ศ. 2549 จนถึงปัจจุบัน
ศ.นพ.สุชัย เจริญรัตนกุล เป็นผู้เจรจากับ American Thoracic Society ให้ประเทศไทยได้เป็นเจ้าภาพในการประชุมทางวิชาการโรคหืดโลกครั้งที่ 4 ( The 4th World Asthma Meeting ) ณ ศูนย์ประชุมแห่งชาติสิริกิต์ เมื่อวันที่ 11-19 กุมภาพันธ์ พ.ศ. 2547 โดย ศ.นพ.สุชัย ทำหน้าที่เป็น Congress President มีสมาคมอุรเวชช์ยุโรป สมาคมอุรเวชช์อเมริกัน และวิทยาลัยแพทย์ทรวงอกอเมริกัน ร่วมเป็น Co-Sponsor มีอาจารย์แพทย์โรคปอดที่มีชื่อเสียงระดับโลกมาเป็นวิทยากรประมาณ 40 คน และมีแพทย์จากทั่วโลกมาร่วมประชุมมากกว่า 4,000 คน นับเป็นการประชุมวิชาการแพทย์นานาชาติที่ยิ่งใหญ่ที่สุดครั้งหนึ่งในประเทศไทย
ต่อมาในเดือนตุลาคม พ.ศ. 2547 ได้รับโปรดเกล้าฯ แต่งตั้งเป็นรัฐมนตรีช่วยว่าการกระทรวงสาธารณสุข ในรัฐบาลยุคพันตำรวจโท ทักษิณ ชินวัตร และได้รับโปรดเกล้าฯ แต่งตั้งเป็นรัฐมนตรีว่าการฯ ในเดือนมีนาคม พ.ศ. 2548 ในขณะดำรงตำแหน่งรัฐมนตรีว่าการกระทรวงสาธารณสุข ได้เข้าไปแก้ไขภาวะวิกฤตจากการแพร่ระบาดของไข้หวัดนกเป็นผลสำเร็จ โดยกำหนดมาตรการป้องกันและรักษาเชิงรุก เร่งรัดพัฒนาห้อง lab ของโรงพยาบาลในภูมิภาคต่างๆทั่วประเทศให้มีประสิทธิภาพในการชันสูตรโรคด้วยความแม่นยำและรวดเร็ว รวมทั้งได้สั่งการและจัดสรรงบประมาณไปให้โรงพยาบาลทุกจังหวัดทั่วประเทศสร้างห้องแยกโรคแรงดันลบ (Negative Pressure Room) อันเป็นโครงสร้างพื้นฐานรองรับการรักษาและควบคุมโรคระบาดได้ผลสำเร็จจนถึงปัจจุบัน
ในการประชุมสมัชชาองค์การอนามัยโลก สมัยที่ 58 (The 58th World Health Assembly, 2005) ซึ่งเป็นการประชุมประจำปีระดับรัฐมนตรี 194 ประเทศ ณ กรุงเจนีวา สหพันธรัฐสวิตเซอร์แลนด์ เมื่อวันที่ 16-25 พฤษภาคม พ.ศ. 2548 โดยมี H.E. Elena Salgodo รัฐมนตรีว่ากระทรวงสาธารณสุขประเทศสเปน เป็นประธานสมัชชาอนามัยโลกในครั้งนั้น ศาสตราจารย์นายแพทย์สุชัย เจริญรัตนกุล ได้รับเลือกให้เป็นรองประธานฯ ร่วมกับรัฐมนตรีว่าการกระทรวงสาธารณสุขของประเทศนิวซีแลนด์ อุรุกวัย และอาหรับเอมิเรตส์ นับเป็นรัฐมนตรีว่าการกระทรวงสาธารณสุขของประเทศไทยคนแรกและคนเดียวที่ได้รับเกียรตินี้ ผลการประชุมในครั้งนั้นได้ข้อมติสำคัญหลายประการ อาทิ ข้อมติการใช้กฏสุขภาพระหว่างประเทศฉบับใหม่ ข้อมติการเตรียมความพร้อมรับมือการแพร่ระบาดใหญ่ของไข้หวัดใหญ่ และข้อมติการควบคุมการบริโภคแอลกอฮอล์
ศ.นพ.สุชัย เจริญรัตนกุล ได้ทำหน้าที่เป็นประธานการประชุมเสริมสร้างสุขภาพโลกครั้งที่ 6 (The 6th Conference on Health Promotion, 2005) ณ ศูนย์ประชุมสหประชาชาติ กรุงเทพมหานคร เมื่อวันที่ 7-11 สิงหาคม พ.ศ. 2548 มีผู้เข้าร่วมประชุมจากประเทศสมาชิก 192 ประเทศ ผลการประชุมในครั้งนั้นได้มีการรับรอง "กฏบัตรกรุงเทพ 2005" (Bangkok Charter 2005) ว่าด้วยยุทธศาสตร์การดำเนินงานส่งเสริมสุขภาพเพื่อลดอัตราการเจ็บป่วยในศตวรรษที่ 21
ในช่วงการแพร่ระบาดของไข้หวัดนก ศ.นพ.สุชัย เจริญรัตนกุล ได้จัดให้มีการประชุมนานาชาติป้องกันการแพร่ระบาดของไข้หวัดใหญ่และไข้หวัดนก (International Partnership on Avian and Pandmic Influenza) ณ ศูนย์ประชุมสหประชาชาติ กรุงเทพมหานคร เมื่อวันที่ 10 ตุลาคม พ.ศ. 2548 โดยมี ศ.นพ.สุชัย เป็นประธานในที่ประชุม มีรัฐมนตรีว่าการกระทรวงสาธารณสุขในภูมิภาคเอเซียแปซิฟิค 12 ประเทศ รวมทั้ง Mr. Michael Levitt รัฐมนตรีว่าการกระทรวงสาธารณสุข สหรัฐอเมริกา และ Dr.Lee Jong-Wook ผู้อำนวยการใหญ่องค์การอนามัยโลกเข้าร่วมประชุมด้วย ผลการประชุมในครั้งนั้นทำให้มีการกำหนดยุทธศาสตร์ร่วมกันระหว่างองค์การอนามัยโลกกับประเทศในภูมิภาคเอเซียแปซิฟิคในการป้องกันแพร่ระบาดของไข้หวัดใหญ่และไข้หวัดนกที่เป็นแนวปฏิบัติกันมาจนถึงปัจจุบัน
เมื่อวันที่ 5 ตุลาคม พ.ศ. 2548 ศ.นพ.สุชัย เจริญรัตนกุล ได้ยื่นหนังสือลาออกจากตำแหน่งรัฐมนตรีว่าการกระทรวงสาธารณสุขด้วยเหตุผลส่วนตัว โดยให้มีผลตั้งแต่วันที่ 31 ตุลาคม พ.ศ. 2548 เป็นต้นไป ต่อมาในวันเดียวกันนั้นเมื่อถึงวันที่ 31 ตุลาคม พ.ศ. 2548 จึงได้รับโปรดเกล้าฯ แต่งตั้งเป็นรองนายกรัฐมนตรี กำกับดูแลกระทรวงสาธารณสุข กระทรวงวิทยาศาสตร์ และกระทรวงเทคโนโลยีสารสนเทศฯ และต่อมาเมื่อวันที่ 7 กุมภาพันธ์ พ.ศ. 2549 ได้รับแต่งตั้งให้เป็นผู้รักษาราชการรัฐมนตรีว่าการกระทรวงเทคโนโลยีสารสนเทศและการสื่อสาร อีกตำแหน่งหนึ่งด้วย
ในช่วงที่ดำรงตำแหน่งรองนายกรัฐมนตรี ศ.นพ.สุชัย เจริญรัตนกุล ได้รับมอบหมายให้เป็นผู้แทนรัฐบาลไทยในการประชุม The United Nations General Assembly:Special Session on HIV/AIDS,2006 เมื่อวันที่ 31 พฤษภาคม-2 มิถุนายน พ.ศ. 2549 เป็นการประชุมระดับผู้นำของประเทศสมาชิก UN ประกอบด้วยประธานาธิบดี นายกรัฐมนตรี และผู้แทนของประเทศสมาชิก 127 ประเทศ โดย ศ.นพ.สุชัย ได้รับเกียรติให้เป็นองค์ปาฐกขึ้นกล่าวสุนทราพจน์ ณ หอประชุมใหญ่องค์การสหประชาชาติ มหานครนิวยอร์ก การประชุมในครั้งนั้นได้มติเป็นเอกฉันท์ให้ประเทศสมาชิกทุกประเทศประกาศสงครามกับโรคเอดส์ โดยมีเป้าหมายร่วมกัน คือลดจำนวนผู้ติดเชื้อและจำนวนการตายให้เหลือเพียงร้อยละ 50 ของปัจจุบัน รวมทั้งเพิ่มมาตรการเยียวยาผู้ป่วยโรคเอดส์ที่มีอยู่ 15 ล้านคนให้ปลอดภัยและมีชีวิตเป็นปกติสุข
ในช่วงที่ดำรงตำแหน่งรักษาราชการรัฐมนตรีว่าการกรทรวงเทคโนโลยีสารสนเทศฯ ได้ส่งเสริมสนับสนุนการจัดนิทรรศการ Bangkok International ICT Expo 2006 ณ อาคารชาเลนเจอร์เมืองทองธานี เมื่อวันที่ 2-6 สิงหาคม พ.ศ. 2549 มีกลุ่มผู้ประกอบการไทยและต่างประเทศเข้ามาร่วมงานมากมาย อาทิ Microsoft,Samsung,Nokia,HP,Cannon,Acer เป็นต้น ทำให้มีเงินหมุนเวียนนับหมื่นล้านบาท รวมทั้งได้ส่งเสริมการพัฒนาธุรกรรมออนไลน์ให้เข้าสู่ระบบสากล โดยการออกใบรับรองอีเล็คทรอนิคส์ซึ่งใช้เทคโนโลยี PKI เป็นกลไกกำกับความถูกต้องของ"ลายมือชื่อดิจิตอล"เพื่อยืนยันตัวบุคคล ซึ่งจะมีผลทางกฎหมายเทียบเท่ากับลายมือชื่อที่ลงนามในเอกสารแผ่นกระดาษธุรกรรมโดยทั่วไป
ศ.นพ.สุชัย เจริญรัตนกุล ดำรงตำแหน่งรองนายกรัฐมนตรีควบตำแหน่งรักษาราชการรัฐมนตรีว่าการกระทรวงเทคโนโลยีสารสนเทศและการสื่อสาร ต่อเนื่องมาและต้องพ้นจากตำแหน่งดังกล่าวเมื่อเกิด รัฐประหารยีดอำนาจ เมื่อวันที่ 19 กันยายน พ.ศ. 2549 และต่อมาจึงได้รับความเห็นชอบตามมติ ครม. ให้กลับเข้าไปเป็นข้าราชการพลเรือนในสังกัดคณะแพทยศาสตร์ศิริราชพยาบาล มหาวิทยาลัยมหิดล ตั้งแต่วันที่ 19 กุมภาพันธ์ พ.ศ. 2550 เป็นต้นไป
เมื่อวันที่ 30 พฤษภาคม พ.ศ. 2550 ได้ถูกตัดสิทธิทางการเมืองเป็นเวลา 5 ปี เนื่องจากเป็นกรรมการบริหารพรรคไทยรักไทยซึ่งถูกยุบในคดียุบพรรคการเมือง พ.ศ. 2549
เมื่อวันที่ 1 มีนาคม พ.ศ. 2555 ศ.นพ.สุชัย เจริญรัตนกุล อดีตรองนายกรัฐมนตรีและอดีตรัฐมนตรีว่าการกระทรวงสาธารณสุข ได้รับโล่เกียรติยศบุคคลที่มีผลงานดีเด่นในด้านการป้องกันควบคุมโรคไข้หวัดนกยอดเยี่ยมระดับชาติจากกระทรวงสาธารณสุข
ศ.นพ.สุชัย เจริญรัตนกุล ได้รับรางวัลบุคคลากรดีเด่นคณะแพทยศาสตร์ศิริราชพยาบาล มหาวิทยาลัยมหิดล เมื่อปี พ.ศ. 2539, พ.ศ. 2547 และ พ.ศ. 2555
จู้ด ลอว์
เรเน่ เซลล์เวเกอร์
แม่น้ำแซน
แม่น้ำแซน  เป็นแม่น้ำสายหลักทางตะวันตกเฉียงเหนือของประเทศฝรั่งเศส ทั้งยังเป็นสถานที่ท่องเที่ยวในกรุงปารีสอีกด้วย แม่น้ำแซนเป็นแม่น้ำที่มีความยาว 777 กิโลเมตร เป็นแม่น้ำที่สำคัญในแอ่งปารีสในภาคเหนือของฝรั่งเศส มีต้นน้ำอยู่ที่คอมมูนซูร์สแซนซึ่งอยู่ห่างจากเมืองดีฌงในที่ราบสูงล็องก์ในภาคตะวันออกเฉียงเหนือของฝรั่งเศส ไปทางทิศตะวันตกเฉียงเหนือประมาณ 30 กิโลเมตร ไหลผ่านปารีสและไหลลงสู่ช่องแคบอังกฤษที่เลออาฟวร์ (และอ็องเฟลอร์ในตลิ่งฝั่งซ้าย) แม่น้ำแซนสามารถเดินเรือสมุทรเข้าไปในฝั่งได้ไกลที่สุดถึงเมืองรูอ็องเป็นระยะทาง 120 กิโลเมตรจากทะเล ความยาวของแม่น้ำแซนกว่า 60 เปอร์เซนต์จนถึงแคว้นบูร์กอญ มีการเดินเรือเชิงพาณิชย์ และตลอดเกือบทั้งความยาวของแม่น้ำมีไว้สำหรับการสันทนาการด้านการพายเรือ และยังมีเรือเดินระยะสั้นให้บริการล่องเรือเที่ยวชมตลิ่งของแม่น้ำแซนในปารีส โดยพาชมอนุสรณ์สถานสำคัญ ได้แก่ อาสนวิหารน็อทร์-ดามแห่งปารีส, หอไอเฟล, พิพิธภัณฑ์ลูฟวร์ และ พิพิธภัณฑ์ออร์แซ
โรงละครภัทราวดีเธียเตอร์
ตูแพรดูว์บอเนอร์
"ตูแพรดูว์บอเนอร์" (, "ความสุขเพียงเอื้อมมือ") คือเพลงจากการร้องคู่กันระหว่างเซลีน ดิออน กับมาร์ก ดูว์เพร วางจำหน่ายเมื่อวันที่ 11 เมษายน พ.ศ. 2549 ในรัฐเกแบ็ก ประเทศแคนาดา เป็นซิงเกิลที่ 4 ของมาร์ก จากอัลบั้ม Refaire le monde
"ตูแพรดูว์บอเนอร์" เป็นผลงานการประพันธ์ของเซลีน ดิออน, มาร์ก ดูว์เพร และในงานแต่งงานของ Anne-Marie Angelil เซลีนร้องเพลงนี้หลังพิธีแต่งงาน
ระหว่างการบันทึกเสียงอิลบั้มแรกของเขาในปี พ.ศ. 2548 มาร์กขอเซลีนที่จะนำเพลงมาร้องแบบใหม่ เซลีนร่วมร้องเป็นเสียงประกอบในเพลง และ Tino Izzo อำนวยการสร้างเพลงนี้ ซึ่งเซลีนเคยร่วมงานกับเขามาแล้วในปี พ.ศ. 2536 ในเพลง "Plus haut que moi" (ร้องกับ Mario Pelchat)
มาร์กร่วมงานกับเซลีนในอดีต เช่น เปิดคอนเสิร์ตที่ออแล็งปียา ปารีส ใน พ.ศ. 2537 และร่วมร้องคู่กันในเดือนเมษายน พ.ศ. 2545 ในเพลง ซูเลอว็อง ซึ่งได้รับความนิยมอย่างมากรายการโทรทัศน์คาราโอเกะในเกแบ็ก